Brian Grazer
Brian Grazer (* 12. Juli 1951 in Los Angeles) is en US-amerikaanschen Filmproduzent.

Leven 
Grazer is de Söhn vun en jöödsche Familie. He hett in dat Johr 1974 is USC School of Cinema-Television afslaten. 1986 grünn he tosamen mit Ron Howard de Produkschoonsfirma Imagine Entertainment. Dat Johr dorför weer he för den Film Splash för’n Oscar nomineert, 1996 keem de tweete Nomineeren, ditmol för den Film Apollo 13. In’t Johr 2002 weer he nochmol vörslahn, neemlich för den Film A Beautiful Mind. Un ditmol hett he em denn ok wunnen.

As Produzent weer Grazer ok an eenige Feernsehregen bedeligt, ünner annern an de Reeg 24, för de he ok wedder för Priesen vörslahn worrn is. Uttekend weer he 2004 noch mol för de Feernsehreeg Arrested Development.

Grazer is mit de Schrieversche Gigi Levangie verheiraat, de Romanen un Dreihböker verfaten deit.

Filmografie (Utwahl)

Utteken 
Brian Grazer weer mit sien Produkschonen bannig spoodriek. He hett föffteihn Priesen wunnen und weer vör mehr as twintig wietere vörslahn. Wunnen hett he ü.a.:
 1997: sien Steern op’n Walk of Fame.
 1998: den Emmy in de Kategorie Rutragen Minireeg för From the Earth to the Moon.
 2001: den Pries för’t Levenswark vun de Academy of Science Fiction, Fantasy & Horror Films.
 2001: den Pries för’t Levenswark in de Kategorie Speelfilm vun de PGA Awards.
 2002: den Oscar in de Kategorie Best Film för A Beautiful Mind.
 2003: den Pries för’t Levenswark vun de ShoWest Convention.
 2003: den Pries för’n Feernsehproduzenten vun’t Johr vun de PGA Awards in de Kategorie Drama för 24.
 2004: den Emmy in de Kategorie Rutragen Kummediereeg för Arrewsted Development.
 2006: den Emmy in de Kategorie Rutragen Drama-Reeg för 24.
 2008: den Daytime Emmy in de Kategorie Rutragen Animatschoonsprogramm för Kinner för Curious George.

Weblenken 

Mann
Börger von de USA
Filmproduzent
Boren 1951